Die Swaannekwolbos (Spatalla thyrsiflora) is 'n blomdraende struik wat tot die genus Spatalla behoort en deel van die fynbos vorm. Die plant is inheems aan die Wes-Kaap waar dit in die Du Toitskloofberge, Louwshoekberg en in die Swartberg by Caledon voorkom. Die struik sprei uit en word 1.5 m in deursnee en blom van Augustus tot Desember. Die struik spruit weer uit na dit gebrand het. Die plant is tweeslagtig en bestuiwing vind deur die werking van insekte plaas. Die vrugte word, twee maande nadat die plant geblom het, ryp en die sade val na die grond waar dit deur miere versprei word. Die plant groei in sandsteen en granietgrond op hoogtes van 900 - 1500 m. In Engels staan die struik as die Swan-neck spoon bekend. Alfabetiese lys van Suid-Afrikaanse bome http://redlist.sanbi.org/species.php?species=805-29 http://biodiversityexplorer.info/plants/proteaceae/spatalla_thyrsiflora.htm https://www.proteaatlas.org.za/spoon2.htm https://www.proteaatlas.org.za/PROTEA_ATLAS_main_part2.pdf bl 74